Lerma

Vos an lenga piemontèisa Për amprende a dovré 'l sistema dle parlà locaj ch'a varda sì. Lerma Stat: Italia Region: Piemont Provincia: Provincia ëd Lissandria Nòm an italian: Lerma Coordinà: Latitùdin: 44° 38′ 03.0′′ N Longitùdin: 8° 42′ 32.5′′ E Mostra an sla carta Autëssa: 293 m s.l.m. Surfassa: 14,54 km² Abitant: 866 (2017) Comun dj'anviron: Beuso, Casalegio, Castlèt d'Òrba, Montondé, Silvan, Tajeu CAP: 15070 Prefiss tel.: 0143 Còdes ÌSTAT: 006088 Còdes fiscal: E543 Sant protetor: san March Festa dël borgh: 25 d'avril Sit istitussional Lerma (l'istess nòm an italian, e an lìgure) a l'é un comun dël Piemont d'866 abitant [1], ant la provinsa ëd Lissandria. As treuva al bòrd meridional ëd l'Àut Monfrà, al confin con l'Apenin Lìgure, ant la val dël torent Piòta. Stòria Ël castel djë SpìnolaLe orìgin dël borgh a armonto al 1166, quand ch'ël marchèis dël Monfrà Vielm V, ch'a l'avìa arseivù an feod da l'imperador Federich I Barbarossa ij pais ëd Castlèt, Ròca, Rondinaria e Tajeu, a dà l'assedi al castel ëd Paròd. Ant jë scontr ël pais ëd Rondinaria a ven devastà e j'abitant a s'arfugio an sla somità 'd na colin-a ch'a sovrastava la val dël torent Piòta e a fondo 'n pais ch'a ciamo Erma o Elma. Contut ch'ël pais a fussa pcit, soa posission ëstratégica a l'ha fàit sì ch'a sìo stàit costruì 'n castel ësgnoril fortificà e un borgh con sò arset për la difèisa dj'aliment an cas ëd guère. Ël castel a l'é già documentà dël 1185 quand che jë sgnor ch'a lo goernavo a l'han concedùlo ai Lissandrin an cas dë bzogn. A l'inissi dël sécol ch'a fa XIII, la Repùblica 'd Génoa a ancamin-a na lenta atività d'espansion ëd soa influensa ant ij teritòri dë dlà dij mont. Dël 1209 lë sgnor local Vielm Tonso as ciama vassal ëd la Repùblica e 'l pais a ven anfeodà prima a la Comun-a 'd Génoa, peui viaman a le famije genoèise Dla Vòlta, Dòria, Grij e Spìnola. A parte dal Tërzent, combin ch'ël pais a fussa goernà da famije genoèise, Lerma a l'é arconossùa tanme part dël Marcheisà dël Monfrà, sota la sgnorìa dla dinastìa dij Paleòlogh. A la fin dël Quatsent, Luca Spìnola a arcostruiss ël castel ant le forme ch'as peulo ancora amiré ancheuj. La cesa 'd San GioannLa famija Spìnola 'd Lerma a s'esauriss a la fine dël Sessent. Dël 1708, an séguit a la pas d'Utrecht, ël Ducà dël Monfrà a passa a Vitòrio Medeo II ëd Savòja e le sòrt ëd Lerma a saran lijà a cole dël Ducà 'd Savòja prima e dël Regn ëd Sardëgna peui. D'apress a l'época dla dominassion fransèisa ëd Napoleon Bon-a-part, dël 1815 Lerma a torna ant ël Regn ëd Sardëgna, e dal 1859, an séguit a la riorganisassion aministrativa dël Decret Rattazzi (Lèj n.3702, 23 otóber 1859), a l'é aministrà sota a la Provinsa ëd Lissandria, al Sircondari ëd Neuve e al Mandament ëd Castlèt d'Òrba. Aministrassion Ël sìndich a l'é Bruno Aloisio (da l'08/06/2009, scond mandà dal 26/05/2014). Sità gemelà Lerma a l'é gemelà con: Lerma, Méssich Anliure esterne Sit istitussional Arferiment ↑ Sorgiss: ISTAT - Bilansi demogràfich al 01/01/2017 [1]. Panorama Aiuto per la lettura Ayuda para la lectura Help for Reading Rintré ant la Piòla Contaté j'Aministrator Lìber për Amprende Coression ortogràfica Tastadura piemontèisa Portaj e Proget Agiut pr'ij Contributor Travajòt sempi